جوزجان ولایتده دینی درس بیره یاتگن خاتین قیزلر سانی آشگن.
اوتمیشلرده افغانستان نینگ هربیرولایتلریده رسمی مکتب ومدرسه لریوقلیگی سبب، بیرقطاردین عالملری قیزواوغیل باله لرنی اویلرده تورلی دینی درس بیریب باره رایدیلر. حاضرگی شرایطده هم بودرس بیریشلر کمه یگن، بلکه رواجله نیب باره یاتگن لیگی ایتیلماقده. شبرغان شهریده هم بیرقطاریاش خاتین قیزلر دینی درسلرنی اوقیب، قیزباله لرگه درس بیریب کیلماقده لر.
دینی درس بیریب باره یاتگن لرنی اویده اوقیدیگن قیزلردن حبیبه نینگ ایتیشیچه، دینی کتابلردن درسی بیریشده مکتبده امکانیت آزلیگی اوچون بوییرگه کیلیب درس اوقیشنی فایده لی دیب بیله دی.
دنیاقنچه لیک اوزگرگن بولمه سین، لیکن افغانستانده هنوزهم کوپلب عایله لرفرزندلرینی ایستک لریگه توسیق بولیب کیلگنلر. کیچینتای زلاله هم مکتبده درس اوقیشنی هوس ایته دیگنلردن بیری اونگه کوره، عایله سی مدرسه ویاهم مکتبده اوقیشگه رخصت بیرمسلیگینی ایته دی.
«آنم خانوادم مکتب گه قویمه دیلرمدرسه گه هم قویمه یدیلر، مدرسه ده کوپ پول آله دی اوشه ملاگه کیله من.فامیلی میزقید خوشلری کیلمه یدی، مین اوزیم خواهله یمن که مکتب کیتسم عایله میزقید اوچون قویمه یدیلر.»
اوچ ییلدن بویان دینی درس بیره دیگن یاش قیزمریم، شهرده قنچه لیک مکتب، مدرسه وکورس لربولیشیگه قره مسدن، اوزکسبی گه دوام بیریب کیلماقده. اونگه کوره، آیلیک آلمسدن هرپنجشنبه کونلری عایله لرتاپگنی گه قدربیش ویاهم اون افغانی باله لریدن یوباره دیلر.
جوزجان ولایتی نینگ معارف ریسی عبدالحی یشین گه کوره، بوریاست اویلرده دینی همده باشقه کورسلرنی درس بیریب کیله یاتگنلریدن آگاه ایمسلیگینی تاکیدلب، عایله لرفرزندلرینی رسمی همده آچیق نارسمی مدرسه لرگه قوییشلرنی ایته دی.
حاضرگی شرایطده جهان بویچه اکثری مملکت لرقنچه لیک اوزگرگن بولمه سین، لیکن افغانستان خلقی هنوزهم تورلی قیین چیلیک لربیلن باغله نیب کیلگن. شونگه قره مسدن، اهالی اوزفرزندلری کیله جگینی تامین لش نیتیده تورلی ساحه لرده اوقیشگه یوباره دیلر.
azb_Arab azb_Arab azb_Arab azb_Arab pes_Arab azb_Arab azb_Arab pes_Arab